text: Ընդհանրապես, Երեւանում 100 տարեկան ու ավելի հին շատ կառույցներ չեն մնացել: Ավելի քիչ են այնպիսիները, որոնք տեղավորվում են «սիրուն շենքի» հանրահայտ ընկալման մեջ՝ զարդարված են քանդակներով, կամարակապ պատուհաններով ու խոյակներով: Ֆիրդուսին, Կոնդի հետ միասին, այն եզակի տեղերից է, որտեղ պահպանվել են նախասովետական շրջանի Երեւանի հետքերը՝ որոշ շինություններ թվագրվում են անգամ 18-րդ դարով: